Kameme FmKameme Fm News
Kimwana kimwe kia miaka 15 kugegia aikari thutha wa kunyita nyoka na kumiriithiria nyumba Mwea
Kimwana kimwe kuuma wardi ya Wamumu gicigo kia umbunge kia Mwea nikigegetie aikari a ituura ria Kiandegwa thutha wa kunyita nyoka na kumiriithiria nyumba nariu kirarihia andu mbeca niguo kumirorera.
Kimwana kiu kiria kina ukuru wa miaka 15 kiugite gitegaga mbia na ciura niguo kurera nyoka iyo iria kimiigaga mutungi-ini.
Oho ningi gikauga nigithiaga micii kuuria marathumburwo ni mbia, gigacitega na ombiya gikarihia ciringi 10. Nyoka iyo kiugite kiamirutire mugunda kana maeka-ini ma muceere na magituma ndugu na nyamu iyo ya githaka.
Aikari a gicigo kiu nimatariirie uria magegetio ni kimwana kiu na makeyumiria kwa wuingi kwirorera nyoka iyo.
fao_Latn kik_Latn kik_Latn kik_Latn kik_Latn kik_Latn